10. Forsvundne personer i Cypern (afstemning) 
Formanden
Jeg gør opmærksom på, at fru Resetarits og hr. Triantaphyllides også har underskrevet dette beslutningsforslag. Fr. Resetarits har underskrevet på vegne af Gruppen Alliancen af Liberale og Demokrater for Europa, og hr. Triantaphyllides har underskrevet på vegne af Den Europæiske Venstrefløjs Fællesgruppe/Nordisk Grønne Venstre.
Panayiotis Demetriou
(EN) Hr. formand! Tillad mig at gøre opmærksom på, at vi i dag har besøg af tre medlemmer af udvalget for forsvundne personer i Cypern: hr. Christophe Girod, der er formand for udvalget og FN's repræsentant; fru Gülden Plümer Küçük, der repræsenterer tyrkisk-cyprioterne; og hr. Elias Georgiades, der repræsenterer græsk-cyprioterne. Alle udvalgets medlemmer er her for at få vores støtte.
(Bifald)
(Parlamentet vedtog forslaget til beslutning)
